b'\n_START_ARTICLE_\nBitka u Doljanima 1. rujna 1991.\n_START_SECTION_\nUvod\n_START_PARAGRAPH_\nRatni koordinator obrane grada Daruvara bio je Nikola Ivkanec. U obrani Daruvara nemjerljiv je doprinos policije, koja je \xc4\x8desto bila prva i jedina organizirana obrambena snaga.\n_START_SECTION_\nTijek doga\xc4\x91aja\n_START_PARAGRAPH_\nDaruvar je u nedjelju 1. rujna 1991. bio napadnut sa svih strana. Najve\xc4\x87e su se borbe vodile u Doljanima na Kope\xc4\x8dku, gdje se nalazila to\xc4\x8dka hrvatske policije._NEWLINE_Borbe su bile \xc5\xbeestoke. Velikosrpski napadi su odbijeni, ali uz veliku cijenu. Hrvatske su snage imale \xc5\xa1estoricu mrtvih i jedanaestoricu ranjenih.\n_START_SECTION_\nIshod bitke\n_START_PARAGRAPH_\nOva pobjeda bila je prva pobjeda hrvatskih snaga vojnim putem u daruvarskom kraju. Pobjeda hrvatskih snaga odlu\xc4\x8dila je ukupnu obranu grada. _NEWLINE_Poslije borba na Kope\xc4\x8dku, istog popodneva velikosrpske su snage iz smjera Batinjana napale Donji Daruvar, prigradsko naselje na drugoj strani Daruvara. Naselje je bilo izlo\xc5\xbeeno sna\xc5\xbenom minobaca\xc4\x8dkom napadu._NEWLINE_Budu\xc4\x87i da je ovo bio najve\xc4\x87i broj \xc5\xbertava u jednom danu, 1. rujna prozvan je krvavom daruvarskom nedjeljom._NEWLINE_Gra\xc4\x91ani su se nakon napada na policijsku postaju i gradsku upravu masovno dobrovoljno javili u policijsku postaju.'